Z A P I S N I K
                                  35. sjednice Vijeća Mjesnog odbora Mlinovi,
održane 25. travnja 2024.
u MO Mlinovi, Jahorinska 5,
s početkom u 18.00 sati  

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Marko Erdeljac, član Vijeća
Gordan Vergles, član Vijeća


Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća

 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
             Predsjednik Vijeća daje na glasanje zapisnik sa 34. sjednice koji je jednoglasno usvojen.
             Predsjednik Vijeća daje na glasanje dnevni red 35. sjednice koji je jednoglasno prihvaćen.    
             Na sjednici je prisutna gđa. Bernarda Marković iz Gradske četvrti Podsljeme.     


DNEVNI RED


1. Tekuća problematika 
1. Pitanja, prijedlozi i obavijesti


1) Tekuća problematika

Predsjednik Vijeća izvještava o aktivnostima u razdoblju od zadnje sjednice.

1.1.  Intervencija u Čićarijskoj ulici vezano uz prijavu oštećene stanovnice kojoj je prilikom izvođenja građevinskih radova na obližnjem gradilištu kamion srušio ogradu njezinog dvorišta. Kontaktirane su Zagrebačke ceste i prijavljeno je oštećenje zavoja na cesti i kanala za odvodne vode. Sanacija oštećenja planirana nakon završetka radova.

1.2.  Intervencija vezana uz lešinu u potoku koju je netko bacio. Također je riješeno.

1.3.  Intervencija na Razgledu na poziv stanovnika vezano uz novo gradilište koje nije propisno ograđeno te da djeca ulaze na gradilište. Gradska četvrt je poslala prijavu građevinskoj inspekciji. 

1.4.  Zaprimljeno je očitovanje Gradske čistoće po pitanju prijave stanovnika ulice Vodenica u vezi neredovitog odvoza komunalnog otpada.



2) Pitanja, prijedlozi i obavijesti  

2.1. Predsjednik Vijeća izvještava da je poslan dopis kojim se traži od nadležne službe Grada da stručnjaci iz područja prometa izađu na teren u vezi prijedloga postavljanja prometnih stupića na zavoju u Lovćenskoj ulici nasuprot kućnog broja 51-55 (na lijevoj strani ceste).
2.2. Predsjednik Vijeća izvještava da je poslan dopis u vezi održavanja živice uz Alanske stube.  Komunalni redar je procijenio situaciju da živica pripada putu uz stube te je time javna površina koju treba održavati Zrinjevac. Poslati će se Zrinjevcu nalog za čišćenje te je potrebno i  zatražiti stavljanje u plan redovitog održavanja.
2.3. Predsjednik Vijeća traži slanje požurnice vezano za oslikavanje potpornog zida ispred zgrade mjesne samouprave Jahorinska 5 i povratnu informaciju (prema zadnjoj informacija se čeka odobrenje nadležnog Povjerenstva).
2.4. Predsjednik Vijeća traži slanje požurnice vezano za objavu natječaja za izradu novog projekta idejnog rješenja spomenika poginulim i nestalim braniteljima Domovinskog rata sa područja Mlinova. Financijska sredstva za spomenik su osigurana u proračunu za 2024. godinu. 
2.5. Vijećnik Zlatko Domljan ponavlja zahtjev za slanje požurnice za uređenje Snježničkih stuba i pokretanja postupka objave natječaja za izradu projektne dokumentacije završnog sloja i izvedbu radova. 
2.6. Vijećnik Zlatko Domljan postavlja pitanje sanacije rupa oko šahtova na kolniku ulice Mlinovi na nekoliko mjesta. Naime to je stanje u zadnjih cca 5 godina jer nikada nije asfaltirano oko šahtova pa iz rupa raste trava. Gđa Marković napominje da treba utvrditi čiji je šaht jer Zagrebačke ceste nisu nadležne za sve šahtove i navesti kod kojeg kućnog broja (i uslikati) kako bi Gradska četvrt mogla prijaviti nadležnoj instituciji. 
2.7. Vijećnik Marko Erdeljac ponovo ukazuje na problem učestalih okupljanja ispred zgrade mjesne samouprave (i u noćnim satima) i onečišćenja (staklene i plastične i staklene flaše, opušci, razbijeno staklo i sl) od strane nepoznatih počinitelja. VMO Mlinovi je već tražilo postavljanje kamera oko zgrade mjesne samouprave pa podsjeća da nije zaprimljeno očitovanje.             
Predsjednik Vijeća se nadovezuje da je nekoliko puta kontaktirao nadležnu policijsku postaju i ukazivao na navedeni problem ali je dobio odgovor da je za cijelo područje Podsljemena jedna policijska patrola koja ne može obići cijelo područje. Predsjednik Vijeća traži ponavljanje zahtjeva nadležnoj policijskoj postaji za pojačanu ophodnju navedene lokacije u Mlinovima. 
Vijećnik Zlatko Domljan se nadovezuje i predlaže da se Gradskoj čistoći uputi zahtjev za čišćenje i održavanje (koševi za smeće, okolo koševa za smeće, oko stola i klupa) na navedenoj lokaciji barem jednom tjedno.
2.8. VMO Mlinovi traži zamjenu brave na vratima između velike i male dvorane i da se provjeri da li se na izlaznim vratima iz male dvorane prema van može postaviti nova brava koja će se moći otvarati i s vanjske a ne samo s unutarnje strane kao sada.


Sjednica je završena u 18:28 sati.  

KLASA: 024-08/24-003/808
URBROJ: 251-13-11-2/003-24-2
Zagreb, 25. travnja 2024.

Zapisnik obradila: Mirela Gašpert Bertić



  
                 Zapisnik sastavila:
	Potpredsjednica Vijeća, Silva Vresk, v.r.
	


                                                                                                               Predsjednik Vijeća
Mjesnog odbora Mlinovi
                                                                                                            Sendi Numan, v.r.

